John Birt

John Birt, baron Birt, (født 10. desember 1944) var generaldirektør i BBC fra 1992 til 2000. Før han ble generaldirektør var han han stedfortreder for generaldirektøren fra 1987 til 1992.

Som generaldirektør innførte han blant annet et omstridt «internt marked» i BBC, som innebar at enhetene måtte kjøpe tjenester av hverandre og til dels begynte å konkurrere mot hverandre. Birt ble upopulær blant de ansatte, og flere av hans reformer ble reversert av etterfølgerne Greg Dyke og Mark Thompson.

Han ble utnevnt til baron Birt i 1999 og tok sete i Overhuset i mars 2000 som crossbencher, det vil si partipolitisk uavhengig.

Referanser

Eksterne lenker 
 

Personer tilknyttet BBC
Britiske baroner og baronesser (ikke-arvelig)
Personer fra Liverpool